stanford-oval/wikipedia huggingface dataset:
טרנס ריס
ביוגרפיה > פרשת בואנוס איירס

באליפות העולם לקבוצות (Bermuda Bowl), שנערכה בשנת 1965 בבואנוס איירס הושעו ריס ושותפו בוריס שפירו (Boris Schapiro) מהתחרות בעוון העברה אי-חוקית של מידע ביניהם במהלך המשחק. בשימוע שעשתה התאגדות הברידג' העולמית (WBF), הואשמו ריס ושפירו בהעברת מידע על מספר הקלפים שכל אחד מהם מחזיק בסדרת ה ♥, באמצעות סימונים באצבעותיהם. הם נמצאו אשמים והושעו מהמשך התחרות. בכל משחקיהם עד לאותו שלב נפסקו להם הפסדים. נקבע שעונשים נוספים יקבעו בשלב מאוחר יותר. העונש הנוסף שהוטל עליהם היה השעיה מתחרויות בינלאומיות.
ההאשמה נבעה מתלונה של נבחרת ארצות הברית. במפגש בין שתי הנבחרות שם לב השחקן האמריקאי ב. ג'יי בקר (B. Jay Becker), שם לב לכך שריס מחזיק את הקלפים באופן מוזר עם שתי אצבעות בצורת האות V. הוא היה מתעלם מכך לולא שם לב מאוחר יותר, שגם שפירו מחזיק את הקלפים באותו אופן. מאוחר יותר שם לב לכך, שהם משנים את מספר האצבעות האוחזות בקלפים. הוא דיווח על כך לשותפתו דורותי היידן-טרסקוט. הם החליטו לא להתלונן עד שהיידן לא תבחן בעצמה את נכונות התצפית של שותפה, בהמשך המפגש למחרת. אחרי שגם היידן הבחינה בכך, הם דווחו על כך לקפטן הנבחרת האמריקאית ג'ון גרבר (John Gerber) ולשחקן המוביל בנבחרת האמריקאית אלן טרסקוט (Alan Truscott). היידן העלתה את הרעיון לבחון את מספר האצבעות שבהם החזיקו ריס ושפירו את הקלפים, מול החלוקה של הקלפים שקיבלו. בבדיקה נמצא מתאם כמעט מלא בין מספר הקלפים בסדרת ה ♥ לבין מספר האצבעות, שהחזיקו את הקלפים.
בתהליך השימוע בבואנוס איירס לא ניתנה לשחקנים אפשרות להגן על עצמם. השימוע נעשה, שלא בנוכחותם והקפטן של הנבחרת הבריטית הודה באשמה, על אף שלא דיבר עם השחקנים ושמע את גרסתם. בעקבות פגמים אלו בתהליך החליטה התאגדות הברידג' הבריטית להקים ועדת חקירה משלה. הוועדה נקראה "Foster Enquiry". הוועדה עבדה במשך מספר חודשים שבהם שמעה את גרסת השחקנים, עדויות עדי ראייה, עדויות עדי אופי ועדויות אנליסטים של ברידג'. מסקנת הוועדה הייתה שלא ניתן להוכיח את אשמתם מעבר לספק סביר. אחד הנימוקים המרכזיים לקביעה שלא הוכחה אשמתם היה, שלא נמצא קשר בין הסימנים שנטען שהשתמשו בהם לבין התוצאות בתחרות. תוצאותיהם של ריס ושפירו בתחרות לא היו טובות.
ריס הקדיש לפרשה ספר שכתב בשנת 1966 ונקרא: The Story of an Accusation. בספר טען שזוג שמשתמש בסימנים לא חוקיים ישיג כמעט בוודאות תוצאות טובות. כמו כן ניתח את כל ההכרזות שהכריזו וניסה להוכיח שהן תואמות באופן מלא את ההכרזות על פי שיטת אקול.
בשנת 2005 התעורר הנושא מחדש כאשר עיתונאי אנגלי בשם דויד רקס-טיילור, טען כי ריס הודה בפניו שהוא ושפירו אכן רימו.
לטענתו ריס דרש ממנו לא לגלות זאת עד להתרחשות שלושה אירועים: מותו של ריס, מותו של שפירו ושיעברו ארבעים שנה ממועד התחרות בבואנוס איירס. הפרסום, אכן נעשה לאחר ארבעים שנה בדיוק. הטיעון נראה מוזר, משום שריס היה יכול לבצע תהליך כזה באמצעות עורך-דין.
עדויות נוספות התומכות באשמתם:
מהלך הכרזה תמוה של בוריס שפירו במשחק מול נבחרת קנדה. האוברקול שלו הבטיח יד מאוזנת עם 16-18 נקודות. כשהיו לו רק 8 נקודות. הכרזה כזו עשויה להיות לא יותר מדי מסוכנת רק בהנחה, שלשותפו ארבעה קלפים בסדרת ה ♥. לריס היו ארבעה קלפים בסדרה זו, על אף שלא הכריז כלל לפני ההכרזה של שפירו. התוצאה הסופית הייתה ששפירו וריס נפלו שלוש פעמים בחוזה מוכפל של ♥5 (שהקנה לקנדים 800 נקודות), בעוד בשולחן השני בו לא הייתה הכרזה כזו היו הבריטים בחוזה של ♠6 שבוצע והקנה לבריטים 1430 נקודות.
צולמו מספר תמונות של ריס ושפירו בהן הם מרימים את אצבעותיהם. מספר האצבעות המורמות השתנה בין תמונה לתמונה.
ביוגרפיה > אחרית ימיו

ריס התעניין במרוצי כלבים ואפילו כתב ספר על נושא זה. הוא היה חובב נלהב של קריקט ושחמט ואחרי מלחמת העולם השנייה הפך לאוהד של קבוצת הכדורגל קווינס פארק ריינג'רס. הוא שיחק תמורת כסף משחקים נוספים, בעיקר: פוקר, קנסטה ושש בש. בשנים האחרונות של חייו שיחק בעיקר שש בש ומיעט לשחק ברידג'.
בשנת 1970 נישא לאלווין שרינגטון. הם התגוררו בלונדון ואחרי כן בעיירת הנופש הוב, שבדרום-מזרח אנגליה. בהוב נפטר מהרעלת אספירין בגיל 83. מסקנות חקירת מותו לא העלו ממצאים פליליים.
תרומתו כתאורטיקן וכותב

ריס כתב, לבד ועם אחרים, כ 90 ספרי ברידג'. ספריו הצטיינו ברעיונות חדשניים לזמנו. בנוסף לכך היה כתב הברידג' של העיתון London Evening Standard החל משנת 1981 ושל האובזרבר החל משנת 1950. 
הוא כתב גם את מדור הברידג' של שני עיתונים נוספים: The Lady ו ו the London Evening News.

 ספרו The Expert Game דורג במקום הראשון בסקר מומחים, שערכה התאגדות הברידג' האמריקאית (ACBL) בין מומחים. משתתפי הסקר התבקשו לבחור את עשרת ספרי הברידג' המועדפים עליהם. ספר אחר שלו
Reese on Play: An Introduction to Good Bridge דורג במקום העשירי.

 בנוסף לכתיבת ספרים ערך מהדורות מחודשות של ספרים חשובים של שחקנים מהצמרת העולמית. הספר The Blue Club, שנכתב על ידי בניטו גארוצו וליאון יאלוז (Léon Yallouze) נערך והותאם על ידי טרנס ריס, עם הקדמה של עומר שריף. גם את ספרואלי קלברסטון 
(Ely Culbertson) ערך והתאים ריס, שנה לאחר מותו של השחקן האמריקאי המצטיין.
תרומתו כתאורטיקן וכותב > שיטות הכרזה

ריס תרם רבות לפיתוח שיטת ההכרזה אקול, המקובלת גם היום. בנוסף לכך פיתח שיטת הכרזה הנקראת Little Major. כיום לא משתמשים בשיטת הכרזה זו.

שיטת ההכרזה Little Major נבנתה על ידי ריס, בשיתוף עם שותפיו בוריס שפירו ומאוחר יותר ג'רמי פלינט. במקור פותחה השיטה, במטרה להראות את הסכנה שבשימוש בלתי מבוקר בשיטות הכרזה מלאכותיות. למרות זאת כללה מאפיינים מעניינים. אחרי שנתיים הפסיק איגוד הברידג' הבריטי את השימוש בה בטיעון שמספר השחקנים המשתמשים בה קטן מדי.
תרומתו כתאורטיקן וכותב > עיקרון הבחירה המוגבלת

ריס היה הראשון לכתוב על עיקרון הבחירה המוגבלת.
עיקרון הבחירה המוגבלת מבוסס על יישומו של חוק בייס לשלב המשחק בברידג'. על פי העיקרון, אם חסרים שני קלפים שווי ערך (למשל: K ו Q או Q ו J) ואחד הקלפים שוחק על ידי אחד היריבים, גדלה ההסתברות שהקלף השני נמצא אצל שותפו. העיקרון מגדיל את סיכוייו של שחקן המכיר אותו לזכות במספר לקיחות גדול יותר.
אנקדוטות וציטטות > אנקדוטות

יכולתו של ריס להתרכז הייתה יוצאת דופן. שותפו של ריס, בוריס שפירו, תיאר יכולת ריכוז זו באופן ציורי: אם ריס היה הכרוז והיו מחליפים את שפירו בדומם באישה עירומה, ריס לא היה מבחין בכך. כשהייתה הזדמנות לבצע זאת בפועל, שפירו הושיב אישה עירומה במקומו. לאחר המשחק שאל את ריס האם הבחין במשהו יוצא דופן? תשובתו של ריס: כן. היה מצב יוצא דופן בחלוקת קלפי ה ♥.
בשנת 1976 היה ריס קפטן שאינו משחק של נבחרת בריטניה באולימפיאדת מונטה קרלו. ברנט שנקין (Brent Shenkin) ושותפו כשלו במשחקי המבחן לנבחרת והגיעו כשחקנים מחליפים. אשתו של שנקין, שלא היה לה מושג כלשהו ברידג', שאלה את ריס: "האם אתה בוריס (שפירו)?" תשובתו: "לא מי את?" האישה ענתה: אני אשתו של ברנט. ריס ענה מידית: "ברנט מי?" .
אנקדוטות וציטטות > ציטטות

אמירות של ריס על ברידג':
"במרבית המשחקים, שחקנים מעריכים נכון את רמתם ומרוצים ממנה. בברידג' אין שיטה מהימנה להשוות רמה של שחקנים יחידים. כל שחקן רשאי לחשוב שהוא משחק היטב כמו כל שחקן אחר. מסיבה לא ברורה, מרבית השחקנים מנסים לשכנע את עצמם ואחרים, שהם שחקנים הרבה יותר טובים ממה שהם באמת" .
"משחק הברידג' חושף תכונות של אנשים. אדם שבחיים הרגילים הוא אזרח הגון ונבון, עשוי להתגלות ליד שולחן הברידג' כטיפש, יהיר, עקשן שאינו מוכן להודות בטעויותיו, חמדן ולא ישר" .
"שחקנים טובים נבדלים משחקנים ממוצעים בכך שהם משחקים עם 52 קלפים. השחקן הממוצע משחק עם 26 הקלפים שהוא רואה".
ראו גם

אנדרו רובסון
אדגר קפלן
ויקטור מולו
ג'רמי פלינט
זיא מחמוד
מייק לורנס
פאול שטרן
ריקסי מרקוס
בניטו גארוצו
עיקרון הבחירה המוגבלת
הערות שוליים

↑  Hubert Phillips and Terence Reese. The Elements of Contract, British Bridge World (London), 1937, 271 pages.
↑  WBF 5th WORLD TEAM OLYMPIAD Great Britain
1 2  Obituary: Terence Reese, The Indepedent
↑  From Evert V. to Boris S. 25 years of cheating in bridge The Reese-Shapiro finger signals, Onno Eskes
↑  Terence Reese, The Story of an Accusation, Heinemann (London), 1996
1 2 3  Cheating Scandal From '65 Rears Head Again
↑  Oxford Dictionary of National Biography, Oxford University Press (Oxford), Volume 46, 2004, ISBN 0-19-861396-2, page 333.
↑  ACBL Bridge Bulletin, June 2007, pp20-22
↑  Terence Reese, Bridge Bum
↑  Terence Reese, Barnet Shenkin
1 2  Reese, Terence. Story of an Accusation. 1966
↑  Reese, Terence. Reese on Play. 1948
| --- | --- |
בקרת זהויות :  NLI: 987007358050005171  BnF: cb12163030h (data)  ISNI: 0000 0001 0906 4068  LCCN: n79022031  NTA: 073681938  SNAC: w6b29sk5  VIAF: 59484658   WorldCat (עם VIAF): 59484658
יחסי בהוטן – סן מרינו

| יחסי בהוטן – סן מרינו |
| --- | --- |
בהוטן: סן מרינו


בהוטן: סן מרינו
שטח (בקילומטר רבוע)
38,394: 61
אוכלוסייה
792,821: 33,579
תמ"ג (במיליוני דולרים)
2,898: 1,855
תמ"ג לנפש (בדולרים)
3,656: 55,254
משטר
מונרכיה: רפובליקה

יחסי בהוטן–סן מרינו לא מתקיימים בין ממלכת בהוטן לבין הרפובליקה המרוממת של סן מרינו עקב סגירותה של בהוטן בפני העולם. אזרחים סן מרינזיים מעטים ואחדים בשנה מגיעים לבהוטן לביקורים וטיולים, וגם מהם נדרשת אשרה ותשאול ביטחוני מקיף ביותר. גם סן מרינו מצידה סוגרת את שעריה בפני אזרחים ותיירים בהוטנים, כשמעטים כאלו מגיעים, אם בכלל.
נציגויות דיפלומטיות

כאמור, בין שתי המדינות אין יחסים דיפלומטיים, אך ישנו קשר בין הלאומים הסן מרינזים והבהוטנים, לפיכך יש צורך בנתינת שירותים קונסולריים. שירותים קונסולריים של שתי המדינות ניתן לקבל בשגרירות הקרובה ביותר של המדינה השנייה - השגרירות הסן מרינזית ביפן או אינדונזיה והשגרירות הבהוטנית בבלגיה.
יחסי בהוטן–ברזיל

| יחסי בהוטן–ברזיל |
| --- | --- |
בהוטן: ברזיל


בהוטן: ברזיל
שטח (בקילומטר רבוע)
38,394: 8,515,770
אוכלוסייה
792,821: 212,203,410
תמ"ג (במיליוני דולרים)
2,898: 2,173,666
תמ"ג לנפש (בדולרים)
3,656: 10,243
משטר
מונרכיה חוקתית: רפובליקה פדרלית דמוקרטית

שגרירת בהוטן דומה צ'רינג מגישה כתב האמנה לנשיא ברזיל מישל טמר, 2018
יחסי בהוטן–ברזיל הם היחסים הדיפלומטיים הרשמיים שבין ממלכת בהוטן לבין הרפובליקה הפדרלית של ברזיל.
היסטוריה

בין הרפובליקה הפדרלית של ברזיל לבין ממלכת בהוטן מתקיימים יחסים דיפלומטיים רשמיים. היחסים הדיפלומטיים שבין שתי המדינות כוננו בשנת 2009. שיתוף הפעולה שבין שתי המדינות הוא זניח, מלבד ביקורים דיפלומטיים אחדים מצד ראש ממשלת בהוטן ושרים - ב-2009 לכבוד כינון היחסים, ב-2012 על מנת להשתתף בוועידה שהתקיימה בריו דה ז'ניירו, וב-2018 להשתתפות בפורום המים העולמי.
נציגויות דיפלומטיות

בהוטן אינה מיוצגת בברזיל, הן בדרג השגרירות והן בדרג הקונסולרי.
ברזיל אינה מיוצגת בבהוטן, הן בדרג השגרירות והן בדרג הקונסולרי. ברזיל האמינה את שגרירותה שבניו דלהי, בירת הודו הסמוכה, על בהוטן.
יחסי גרמניה–פרו

| יחסי גרמניה–פרו |
| --- | --- |
גרמניה: פרו


גרמניה: פרו
שטח (בקילומטר רבוע)
357,022: 1,285,216
אוכלוסייה
84,431,715: 34,307,937
תמ"ג (במיליוני דולרים)
4,456,081: 267,603
תמ"ג לנפש (בדולרים)
52,777: 7,800
משטר
רפובליקה פדרלית: רפובליקה

יחסי גרמניה–פרו הם היחסים הדיפלומטיים בין הרפובליקה הפדרלית של גרמניה והרפובליקה של פרו.
גרמניה מייצגת 0.8% מההגירה הבינלאומית של פרואנים החל משנת 2013. כמו כן, הגרמנים מייצגים 3.0% מהמהגרים בפרו בין 1994 ל-2012. מאז 15 במרץ 2016, פרואנים קיבלו פטור מהוויזה באזור שנגן.
היסטוריה

שתי המדינות כוננו יחסים דיפלומטיים בשנת 1828, שנתיים לאחר עצמאותה של פרו, בין פרו לפרוסיה. ב-5 באוקטובר 1917, בעקבות מלחמת העולם הראשונה, ניתקה פרו את היחסים הדיפלומטיים והם חודשו ב-28 במאי 1920. ב-7 בדצמבר 1941, שוב ניתקה פרו את היחסים הדיפלומטיים עם גרמניה בעקבות מלחמת העולם השנייה, וב-31 בינואר 1951 חודשו היחסים עם גרמניה המערבית.
יחסי סחר

גרמניה ופרו מנהלות הסכם סחר באמצעות הסכם סחר חופשי בין פרו לאיחוד האירופי. ההסכם נכנס לתוקף ב-1 במרץ 2013.
נציגויות דיפלומטיות

גרמניה מחזיקה בפרו שגרירות בלימה ו-5 קונסוליות בארקיפה, גואה, קוסקו, פיורה וטרוחיו.
פרו מחזיקה בגרמניה שגרירות בברלין ו-6 קונסוליות בברמן, דיסלדורף, פרנקפורט, המבורג, הנובר ומינכן.
יחסי גרמניה–קובה

| יחסי גרמניה–קובה |
| --- | --- |
גרמניה: קובה


גרמניה: קובה
שטח (בקילומטר רבוע)
357,022: 110,860
אוכלוסייה
84,431,715: 10,969,035
תמ"ג (במיליוני דולרים)
4,456,081: 107,352
תמ"ג לנפש (בדולרים)
52,777: 9,787
משטר
רפובליקה פדרלית: רפובליקה סוציאליסטית

יחסי גרמניה–קובה הם יחסי החוץ בין גרמניה לבין קובה.
היסטוריה

לפני איחוד גרמניה מחדש ב-1990, קובה שמרה על קשר הדוק עם הרפובליקה הדמוקרטית הגרמנית (GDR), אך הייתה שלילית ביחס למדיניותה של הרפובליקה הפדרלית של גרמניה. בשנת 2015, לאחר ביקורו של שר החוץ הגרמני פרנק ולטר שטיינמאייר בקובה, התגברו היחסים בין המדינות. למרות חילוקי דעות משמעותיים בסוגיות רבות, כולל היבטים חשובים כמו שלטון החוק והגנה על זכויות אדם, שתי המדינות הביעו עניין להמשיך ולפתח את שיתוף הפעולה.
יחסי סחר

היחסים הכלכליים בין מדינות הם נמוכים. השקעות גרמניות קיימות בתחומי האנרגיה והבריאות של קובה. כ-250,000 תיירים גרמנים מבקרים בקובה מדי שנה, מה שהופך אותם לקבוצת המבקרים השלישית בגודלה באי. באוקטובר 2018 נפתחה הרשמית הלשכה הגרמנית לקידום סחר וקידום השקעות בקובה לפיתוח קשרים כלכליים דו-צדדיים. בשנת 2018 היקף הסחר בין מדינות הסתכם ב-279.4 מיליון יורו, מתוכם 227.8 מיליון יורו היוו את היצוא הגרמני לקובה (מכונות, מוצרים כימיים ותרופות, מוצרי פלסטיק, ציוד רפואי, מכוניות וחלפים). היצוא הקובני לגרמניה הסתכם ב-51.6 מיליון יורו (משקאות אלכוהוליים, מוצרי סוכר, טבק, מיצי פירות וירקות).
נציגויות דיפלומטיות

גרמניה מחזיקה בקובה שגרירות בהוואנה.
קובה מחזיקה בגרמניה שגרירות בברלין ומשלחת בבון.
יחסי אתיופיה–קטר

| יחסי קטר–אתיופיה |
| --- | --- |
קטר (מדינה): אתיופיה


קטר: אתיופיה
שטח (בקילומטר רבוע)
11,586: 1,104,300
אוכלוסייה
3,065,289: 132,911,662
תמ"ג (במיליוני דולרים)
235,770: 163,698
תמ"ג לנפש (בדולרים)
76,916: 1,232
משטר
מונרכיה אבסולוטית: רפובליקה פדרלית

בין הרפובליקה הדמוקרטית הפדרלית של אתיופיה למדינת קטר מתקיימים יחסים דיפלומטים חלקיים. נכון ל-2016, אף אחת מן המדינות אינה מינתה שגריר אצל השנייה.
היסטוריה

אתיופיה ציננה בפתאומיות את היחסים הדיפלומטיים עם קטר באפריל 2008. משרד החוץ האתיופי הוא הגורם שתקף את הקטרים, בטענה כי הם מסייעים באופן ישיר ועקיף לארגוני טרור דוגמת חמאס, וכי הם יהפכו כל אבן כדי לפגוע בשקט הרגעי באזור קרן אפריקה.
בנובמבר של אותה השנה תקפה שוב אתיופיה את קטר, הפעם בטענות כלפי "אל-ג'זירה", ומחתה על כך שמפרסמים שם תוכן שגוי על אתיופיה וסומליה. משרד החוץ בקטר הגיב בהודעה בה הם "הביעו פליאה" על הפעולות שנקטה אתיופיה, הכחישו את כל ההאשמות, "וקראו לממשלת אתיופיה להימנע מלערב את מדינת קטר בצרות שלה". בהודעה שפרסם משרד החוץ הקטרי נאמר כי ממשלת אתיופיה העלתה בעבר טענות דומות לאלה, אך מדינת קטר העדיפה שלא להגיב בתקווה כי ממשלת אתיופיה תפסיק את ההתנהגויות הללו, אשר עושות רע לכל הבריות באזור.
הסכמים

בין קטר לאתיופיה נחתם הסכם בודד בשנת 2005, בו קטר הצהירה כי תעזור לאתיופיה לפתח את מדינתה בתחומי התרבות והטכנולוגיה.
טליה (זמרת)

ערך זה עוסק בזמרת והשחקנית המקסיקנית. אם התכוונתם למשמעות אחרת, ראו .
| --- | --- |

טליה בשנת 2006
 לידה:  26 באוגוסט 1971 (בת 53) מקסיקו סיטי, מקסיקו
 שם במה:  Thalía 
 סוגה מועדפת:  פופ לטיני, רגאטון, רגאיי, רוק לטיני, סלסה 
 מדינה:  ארצות הברית, מקסיקו 
 תקופת הפעילות:  מ-1981 
 עיסוק:  זמרת - יוצרת, שחקנית,  שדרנית רדיו, כוכבת ילדים, דוגמנית, מעצבת אופנה
 בן או בת זוג:  טומי מוטולה (2 בדצמבר 2000–?) 
 צאצאים:  Sabrina Sakaë Mottola Sodi, Matthew Alejandro Mottola Sodi 
 מספר צאצאים:  2 
 פרסים והוקרה:  כוכב בשדרת הכוכבים בהוליווד 
 https://thalia.com
 פרופיל ב-IMDb
 חתימה:   
 
אריאדנה טליה סודי מירנדה (בספרדית: Ariadna Thalía Sodi Miranda); הידועה בכינויה טליה (נולדה ב-26 באוגוסט 1971). היא זמרת, פזמונאית ושחקנית מקסיקנית. הטלנובלות בהן כיכבה נצפו על ידי קרוב ל-2 מיליארד איש ב-180 מדינות.
במהלך הקריירה שלה זכתה טליה במאות פרסים, שהחשוב בהם הוא פרס גראמי הלטינו-אמריקאי. היא הופיעה בכ-25 ערים בעולם והיא אחת מהזמרות הלטיניות המפורסמות בעולם ומכונה לעיתים קרובות על ידי התקשורת הבינלאומית "מלכת הפופ הלטיני". בנוסף לספרדית היא שרה גם באנגלית, פורטוגזית, טאגאלוג ומעט בצרפתית.
ביוגרפיה > חיים אישיים

בין השנים 1995–1996, יצאה טליה עם השחקן פרננדו קולונגה ששיחק לצידה ב"מריה מריה". ב-2 בדצמבר 2000 היא נישאה למנהל המוזיקלי טומי מוטולה בקתדרלת פטריק הקדוש בניו יורק. יש להם 2 ילדים: סברינה-סאקי ומתיו- אלחנדרו. המשפחה מתגוררת בקונטיקט.
ב-2002, החלה טליה ללמוד קבלה. ב-2008, חלתה במחלת ליים, אשר מנעה ממנה מלהופיע לתקופה.
דיסקוגרפיה > אלבומי אולפן

Thalía :1990
Mundo de Cristal :1991
Love :1992
En éxtasis :1995
Amor a la Mexicana :1997
Arrasando :2000
2002: Thalía
2003: Thalía
2005: El Sexto Sentido
2008: Lunada
2012: Habítame siempre
2014: Amore Mío
2016: Latina
2018: Valiente
2020: Viva Kids Vol. 2
2021: Desamorfosis
דיסקוגרפיה > אלבומי הופעה

2009: Primera Fila
2013: Viva Tour (En Vivo)
סיבובי הופעות

2004: High Voltage Tour
2013: Viva! Tour
2016: Latina Love Tour
פילמוגרפיה > סדרות טלוויזיה

1992 - "מריה מרסדס" - Maria mercedes, בדמות מריה מרסדס מוניוס.
1994 - "מרימר" - Marimar בדמות מרימר (בלה) אלדמה פרז.
1995 - "מריה מריה" - Maria la del Barrio בדמות מריה הרננדס.
1999 - "רוסלינדה" - Rosalinda בדמות רוסלינדה פרז רומרו/ פלומה.
פילמוגרפיה > קולנוע

1979 - "מלחמת העוגות"
1999 - "ממבו קפה" - Mambo Café בדמות נידיה.
2015 - "המיניונים" דיבוב לספרדית עבור הדמות סקרלט אוברקיל.
פילמוגרפיה > תוכניות טלוויזיה

1992-1991 - "VIP de Noche"
2010-2009 - "הרפתקאותיהם של איבי וטליה"
2012 - "מגלים עם דורה: חילוצה של דורה בארץ בתולות הים"
פילמוגרפיה > תוכנית רדיו

2015-2007 - "תוכנית הרדיו של טליה"
הערות שוליים

↑  "Diario El Periodiquito - Oscarcito compone el nuevo tema de Thalía y Natti Natasha titulado &quot;No me acuerdo&quot;". El Periodiquito (בספרדית). 2018-05-22. נבדק ב-2018-06-30.
| --- | --- |
בקרת זהויות :  BnF: cb140119506 (data)  CANTIC: a10354025  GND: 135223717  ISNI: 0000 0003 8261 1464  LCCN: nr97009312  MusicBrainz: ae33ce8d-f41a-4f6b-b9c6-7859acbd04ef  NKC: xx0037080  VIAF: 266519663   WorldCat (עם VIAF): 266519663
יה שיוון

זהו שם סיני; שם המשפחה הוא .
יה שיוון (באנגלית: Ye Shiwen, בסינית:  叶诗文; ‏נולדה ב־1 במרץ 1996) היא שחיינית סינית, אלופה אולימפית (לונדון 2012) במשחים ל-200 מטר מעורב אישי ול-400 מטר מעורב אישי, אלופת עולם (שנגחאי 2011) במשחה ל-200 מטר מעורב אישי ושיאנית עולם בעבר במשחה ל-400 מטר מעורב אישי.
ביוגרפיה

יה נולדה בהאנגג'ואו. היא החלה לשחות בגיל 6. היא נסעה לבריזביין, אוסטרליה להתאמן בהדרכתו של המאמן קן ווד מאמנם של לייזל ג'ונס, ג'סיקה שיפר, ג'ף היוגיל ואחרים במועדון השחייה רדקליף, על מנת לשפר את שני הסגנונות החלשים שלה פרפר וחזה.
ביוגרפיה > 2010

במשחקי אסיה שנערכו בגואנגג'ואו, סין בנובמבר 2010 זכתה יה בשתי מדליות זהב במשחה ל-200 מטר מעורב אישי בתוצאה של 2:09.37 דקות ובמשחה ל-400 מטר מעורב אישי בתוצאה של 4:33.79 דקות. באליפות העולם בשחייה (בריכת 25 מטר) שנערכה בדובאי, איחוד האמירויות הערביות בדצמבר אותה שנה היא זכתה בשתי מדליות כסף במשחה ל-200 מטר מעורב אישי בתוצאה של 2:05.94 דקות, אחרי מיריה בלמונטה מספרד שקבעה שיא תחרות חדש של 2:05.73 דקות ולפני אריאנה קוקורס מארצות הברית (2:06.09 דקות) ובמשחה ל-400 מטר מעורב אישי בתוצאה של 4:24.55 דקות, שוב אחרי בלמונטה גרסיה שקבעה שיא תחרות חדש נוסף של 4:24.21 דקות ולפני בת ארצה לי שואנשו (4:29.05 דקות)
ביוגרפיה > 2011 > אלופת עולם

באליפות העולם בשחייה שנערכה בשאנגחאי, סין בשנת 2011 זכתה יה במדליית זהב במשחה ל-200 מטר מעורב אישי בתוצאה של 2:08.90 דקות, לפני אלישיה קוטס מאוסטרליה (2:09.00 דקות) ואריאנה קוקורס (2:09.12 דקות). נוסף לכך, היא סיימה במקום חמישי במשחה ל-400 מטר מעורב אישי בתוצאה של 4:35.15 דקות.
ביוגרפיה > 2012 > אלופה אולימפית ושיאנית עולם

אולימפיאדת לונדון (2012) זכתה יה בשתי מדליות זהב, במשחה ל-200 מטר מעורב אישי בשיא אולימפי חדש של 2:07.57 דקות, לפני אלישיה קוטס (2:08.15 דקות) וקייטלין לוורנז מארצות הברית (2:08.95 דקות) ובמשחה ל-400 מטר מעורב אישי בשיא עולם חדש של 4:28.43 דקות, לפני אליזבת בייזל מארצות הברית (4:31.27 דקות) ולי שואנשו (4:32.91 דקות). הישג זה נחשב למדהים הן משום השבירה ביותר משנייה את השיא העולמי (שנקבע בתקופה בה מותר היה להשתמש בחליפות שחייה מיוחדות אשר שיפרו את מהירות השחיינים), והן משום פעולתה בקטע האחרון של המשחה, 100 מ' חופשי, אותו התחילה בפיגור של שנייה מהשחיינית הפייבוריטית, אליזבת בייזל, אך סיימה לפניה בשתי שניות ו-84 מאיות, כאשר ב-50 המטרים האחרונים היא שחתה במהירות גבוהה יותר מאשר המנצח במשחה המקביל לגברים, ראיין לוכטה. מאמן השחייה האמריקני גרג טרוי אמר על פרשה זו לעיתונאים: "אתם חבר'ה תעשו את התחקירים. למיטב זיכרוני, מדובר בספליט (מקטע השחייה) הכי מהיר בהיסטוריה הנשית", כאשר בכך רמז לשימוש בחומרים אסורים. נוסף לכך, היא סיימה במקום שישי במשחה שליחות 4x200 מטר חופשי בתוצאה של 7:53.11 דקות, כשחיינית שנייה היא שחתה ב"זינוק שליחות" בתוצאה של 1:57.37 דקות והייתה השחיינית המהירה בקבוצתה.
באליפות העולם בשחייה (בריכת 25 מטר) שנערכה באיסטנבול שבטורקיה בדצמבר אותה שנה זכתה יה ב-2 מדליות, זהב וכסף. מדליית זהב, במשחה ל-200 מטר מעורב אישי בשיא אליפות חדש של 2:04.64 דקות, לפני קטינקה הוסו מהונגריה (2:04.72 דקות) והאנה מיילי מבריטניה (2:07.12 דקות) ומדליית כסף במשחה ל-400 מטר מעורב אישי בתוצאה של 4:23.33 דקות, אחרי האנה מיילי שקבעה שיא אליפות חדש של 4:23.14 דקות ולפני קטינקה הוסו (4:25.95 דקות).
ביוגרפיה > 2013

באליפות העולם שנערכה בברצלונה שבספרד בשנת 2013 לא הצליחה יה לשחזר את הצלחתה מאולימפיאדת לונדון שנה קודם לכן וסיימה במקום רביעי במשחה ל-200 מטר מעורב אישי בתוצאה של 2:10.48 דקות, בשלב חצי הגמר היא קבעה תוצאה של 2:09.12 דקות ועלתה מהמקום השני ובמקום שביעי במשחה ל-400 מטר מעורב אישי בתוצאה של 4:38.51 דקות, בשלב המוקדמות היא קבעה תוצאה של 4:34.93 דקות ועלתה המקום השלישי. נוסף לכך, היא סיימה במקום רביעי במשחה שליחות 4x200 מטר חופשי בתוצאה של 7:49.79 דקות, כשחיינית ראשונה היא קבעה תוצאה של 1:57.17 דקות.
ביוגרפיה > 2015

באליפות העולם שנערכה בקאזאן שברוסיה באוגוסט 2015 סיימה יה במקום שמיני במשחה ל-200 מטר מעורב אישי בתוצאה של 2:14.01 דקות, בשלב חצי הגמר היא קבעה תוצאה של 2:11.39 דקות ובמקום 15 במשחה ל-400 מטר מעורב אישי בתוצאה של 4:42.96 דקות.
ביוגרפיה > 2016

באולימפיאדת ריו דה ז'ניירו (2016) סיימה יה במקום שמיני במשחה ל-200 מטר מערוב אישי בתוצאה של 2:13.56 דקות ובכך לא הצליחה להגן על תוארה. בשלב המוקדמות היא קבעה תוצאה של 2:10.56 דקות ועלתה מהמקום השביעי ובשלב חצי הגמר היא קבעה תוצאה של 2:09.33 דקות ועלתה מהמקום הרביעי. נוסף לכך, היא סיימה במקום 45 במשחה ל-400 מטר מעורב אישי בתוצאה של 4:45.86 דקות וגם במשחה זה היא לא הצליחה להגן עת תוארה.
ביוגרפיה > 2017

באליפות העולם שנערכה בבודפשט שבהונגריה ביולי 2017 סיימה יה פעמיים במקום 15, במשחה ל-200 מטר מעורב אישי בתוצאה של 2:13.01 דקות ובמשחה ל-400 מטר מעורב אישי בתוצאה של 4:43.40 דקות.
ביוגרפיה > 2019

באליפות העולם שנערכה בקוואנגג'ו שבקוריאה הדרומית ביולי 2019 זכתה יה בשתי מדליות כסף, במשחה ל-200 מטר מעורב אישי בתוצאה של 2:08.60 דקות, אחרי קטינקה הוסו (2:07.53 דקות) ולפני סידני פיקרם מקנדה (2:08.70 דקות) ובמשחה ל-400 מטר מעורב אישי בתוצאה של 4:32.07 דקות, אחרי קטינקה הוסו (4:30.39 דקות) ולפני יויי אוהשי מיפן (4:32.33 דקות). נוסף לכך, היא סיימה במקום רביעי במשחה ל-200 מטר חזה בתוצאה של 2:23.15 דקות.
תארים והישגים

בשנים 2011 ו-2012 זכתה יה בתואר שחיינית השנה באזור האוקיינוס השקט.
שיאים אישיים > בריכה אולימפית

| משחה | תוצאה | מיקום | תאריך | הערות |
| --- | --- | --- | --- | --- |
| 200 מטר חופשי | 1:57.17 דקות | ברצלונה 2013 | 1 באוגוסט 2013 |  |
| 200 מטר חזה | 2:22.53 דקות | גואנגג'ואו, סין | 28 באפריל 2019 |  |
| 200 מטר מעורב אישי | 2:07.57 דקות | לונדון 2012 | 31 ביולי 2012 | שיא אסיה |
| 400 מטר מעורב אישי | 4:28.43 דקות | לונדון 2012 | 28 ביולי 2012 | שיא עולם בעבר, שיא אסיה |
שיאים אישיים > בריכת 25 מטר

| משחה | תוצאה | מיקום | תאריך | הערות |
| --- | --- | --- | --- | --- |
| 200 מטר חזה | 2:18.39 דקות | סינגפור | 15 בנובמבר 2018 |  |
| 200 מטר מעורב אישי | 2:04.64 דקות | איסטנבול 2012 | 15 בדצמבר 2012 | שיא אסיה |
| 400 מטר מעורב אישי | 4:23.33 דקות | איסטנבול 2012 | 12 בדצמבר 2012 | שיא אסיה בעבר |
הערות שוליים

↑  עמית לוינטל, חשודה, עד שיוכח אחרת, ישראל היום, 30 ביולי 2012
יחסי גרמניה–קומורו

| יחסי גרמניה–קומורו |
| --- | --- |
גרמניה: קומורו


גרמניה: קומורו
שטח (בקילומטר רבוע)
357,022: 2,235
אוכלוסייה
84,431,715: 870,688
תמ"ג (במיליוני דולרים)
4,456,081: 1,352
תמ"ג לנפש (בדולרים)
52,777: 1,553
משטר
מונרכיה חוקתית: רפובליקה פדרלית

יחסי גרמניה–קומורו הם היחסים בין גרמניה לבין קומורו.
סקירה כללית

גרמניה המערבית כוננה יחסים דיפלומטיים עם קומורו ב-2 בפברואר 1978, מעט לאחר שהאחרונה קיבלה את עצמאותה מצרפת. שתי המדינות משתפות פעולה בארגונים בינלאומיים, ובכלל זה באו"ם.
גרמניה היא שותפת הפיתוח החשובה ביותר של קומורו באירופה. במסגרת הקרן האירופית לפיתוח, שיתוף הפעולה הפיתוח מתמקד בתחומי ההכשרה המקצועית והכספים הציבוריים. החברה הגרמנית היחידה עם בסיס בקומורו היא חברת ההובלה Spanfreight שבבירה מורוני.
גרמניה מספקת מלגות באמצעות שירות החילופי האקדמי הגרמני (DAAD).
יחסי סחר

בשנת 2019 ייצאה קומורו לגרמניה סחורות בשווי של כ-7.3 מיליון אירו, בעיקר מוצרי חקלאות כמו וניל, וייבאה סחורות בשווי של יותר מ-823,000 אירו מגרמניה.
נציגויות דיפלומטיות

קומורו מיוצגת בגרמניה באמצעות שגרירותה בבריסל, בלגיה.
גרמניה מיוצגת בקומורו באמצעות שגרירותה בדאר א-סלאם, טנזניה.
יחסי בהוטן – הממלכה המאוחדת

| יחסי בהוטן – הממלכה המאוחדת |
| --- | --- |
בהוטן: הממלכה המאוחדת


בהוטן: הממלכה המאוחדת
שטח (בקילומטר רבוע)
38,394: 243,610
אוכלוסייה
792,821: 69,242,094
תמ"ג (במיליוני דולרים)
2,898: 3,340,032
תמ"ג לנפש (בדולרים)
3,656: 48,237
משטר
מונרכיה: מונרכיה חוקתית

משלחת בהוטנית מתארחת במשרד החוץ וחבר העמים
יחסי בהוטן–הממלכה המאוחדת הם יחסי החוץ בין בהוטן לבין הממלכה המאוחדת.